

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**SĒDES PROTOKOLS**

2024. gada 16. septembrī Nr. 10

Atklāta sēde sasaukta un sākta plkst.14.00 Dārza ielā 11, Alūksnē, Alūksnes novadā zālē 1.stāvā, sēde slēgta plkst.14.26

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās komitejas locekļi:

Dzintars ADLERS

Arturs DUKULIS

Aivars FOMINS

Artūrs GRĪNBERGS

Līga LANGRATE

Jānis SADOVŅIKOVS

Sēdē piedalās interesenti:

Evita APLOKA, Viktorija AVOTA, Inga ĀBOLTIŅA, Ingus BERKULIS, Sanita BĒRZIŅA, Sanita BUKANE, Aiva EGLE, Lāsma ĒVELE, Valentīna FEDOTOVA, Violeta KĻAVIŅA, Alise KRUKOVSKA, Inga MEIRĀNE, Rimma MELLENBERGA, Evita ŅEDAIVODINA, Matīss PŪPOLS, Ardis TOMSONS, Druvis TOMSONS, Reinis VĀRTUKAPTEINIS,

L.LANGRATE atklāj komitejas sēdi (pielikumā izsludinātā sēdes darba kārtība uz 1 lapas). Informē, ka darba kārtībā izmaiņu nav un sēdē attaisnojošu iemeslu dēļ nepiedalās Ilze LĪVIŅA un Maruta KAULIŅA.

Darba kārtība:

1. Par izmaiņām Alūksnes novada pašvaldības Dzīvokļu komisijas personālsastāvā.
2. Par izmaiņām Dzīvokļu komisijas personālsastāvā.
3. Par atļauju V.Kļaviņai savienot amatus.
4. Par saistošo noteikumu Nr. \_\_/2024 “Grozījumi Alūksnes novada pašvaldības domes 2016. gada 24. novembra saistošajos noteikumos Nr. 23/2016 “Par pirmsskolas vecuma bērnu reģistrācijas, uzņemšanas un atskaitīšanas kārtību Alūksnes novada pašvaldības izglītības iestādēs” izdošanu.
5. Par Alūksnes novada pašvaldības policijas nolikuma apstiprināšanu.
6. Par izglītības iestāžu izdevumu noteikšanu pašvaldību savstarpējos norēķinos.
7. Par grozījumiem Alūksnes novada pašvaldības domes 30.11.2023. lēmumā Nr. 396 “Par amata vietām un atlīdzību Alūksnes novada Kultūras centrā”.
8. **Par izmaiņām Alūksnes novada pašvaldības Dzīvokļu komisijas personālsastāvā**

Ziņo: L.LANGRATE (pielikumā lēmuma projekts uz 1 lapas).

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, A.GRĪNBERGS, L.LANGRATE, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par izmaiņām Dzīvokļu komisijas personālsastāvā**

Ziņo: L.LANGRATE (pielikumā lēmuma projekts uz 1 lapas).

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, A.GRĪNBERGS, L.LANGRATE, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par atļauju V.Kļaviņai savienot amatus**

Ziņo: L.LANGRATE (pielikumā lēmuma projekts uz 1 lapas).

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, A.GRĪNBERGS, L.LANGRATE, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par saistošo noteikumu Nr. \_\_/2024 “Grozījumi Alūksnes novada pašvaldības domes 2016. gada 24. novembra saistošajos noteikumos Nr. 23/2016 “Par pirmsskolas vecuma bērnu reģistrācijas, uzņemšanas un atskaitīšanas kārtību Alūksnes novada pašvaldības izglītības iestādēs” izdošanu**

Ziņo: I.MEIRĀNE (pielikumā lēmuma projekts, saistošie noteikumi un paskaidrojuma raksts uz 4 lapām).

L.LANGRATE precizē, ka runa ir par Malienas pirmsskolas izglītības iestādi.

I.MEIRĀNE apstiprina un informē, ka uz šo brīdi ir 9 bērni, kuri izmanto diennakts pakalpojumu, bet ziemas periodā varētu būt 11 bērni.

L.LANGRATE norāda, ka iestādes nolikumā šis pakalpojums nebija izdalīts. Uzskata, ka iestādei ir jāmaina nolikums.

I.ĀBOLTIŅA paskaidro, ka nolikumā ir paredzēts, ka iestāde strādā no pirmdienas plkst.7.00 līdz piektdienas plkst.19.00. Domā, ka nolikums nav jāmaina. Paskaidro, ka šie grozījumi paredz kritērijus, pēc kuriem var uzņemt bērnus diennakts grupā.

L.LANGRATE norāda, ka šis tiek izdalīts nevis kā izglītības pakalpojums, bet uzraudzības pakalpojums. Informē, ka uzraudzības pakalpojuma kārtībai ir citi noteikumi. Izsaka priekšlikumu 29.1 punktā nenoteikt bērnu skaitu, jo var būt situācija, ka arī pieciem vai sešiem bērniem ir nepieciešama pieskatīšana.

A.DUKULIS norāda, ka ir gadījumi, kad bāriņtiesa izņem bērnu no ģimenes. Jautā, vai tiem bērniem arī tiks sniegts šis pakalpojums.

I.ĀBOLTIŅA informē, ka šādi gadījumi nav bijuši.

S.BUKANE paskaidro, ka situācijā, kad ir iesaistīta bāriņtiesa, bērni no ģimenes tiek izņemti ar vienpersonisku lēmumu un ievietoti audžuģimenē, bet ne izglītības iestādē, kas nodrošina diennakts uzraudzību.

L.LANGRATE aicina balsot par priekšlikumu - izteikt 29.1 punktu šādā redakcijā: “Izglītības iestāde var sniegt bērnam diennakts uzraudzības pakalpojumu, ja izglītības iestādes nolikumā paredzēta šāda pakalpojuma sniegšana”.

Sociālās, izglītības un kultūras komitejas locekļi, atklāti balsojot, “par” – 2 (Dz.ADLERS, L.LANGRATE), “pret” – 2 (A.FOMINS, J.SADOVŅIKOVS), “atturas” – 2 (A.DUKULIS, A.GRĪNBERGS), nolemj:

Noraidīt iesniegto priekšlikumu.

L.LANGRATE aicina balsot par iesniegto lēmuma projektu.

Sociālās, izglītības un kultūras komitejas locekļi, atklāti balsojot, “par” – 5 (Dz.ADLERS, A.DUKULIS, A.FOMINS, A.GRĪNBERGS, J.SADOVŅIKOVS), “pret” – nav, “atturas” – 1 (L.LANGRATE), nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par Alūksnes novada pašvaldības policijas nolikuma apstiprināšanu**

Ziņo: A.TOMSONS (pielikumā lēmuma projekts un nolikums uz 6 lapām).

I.BERKULIS norāda, ka pašvaldības policijai tiek deleģēti vairāki jautājumi, kas līdz šim nebija: civilās aizsardzības jautājums, atskurbināšanas pakalpojuma sniegšanas organizēšana, kā arī citi jautājumi. Informē, ka uz Finanšu komiteju ir sagatavoti grozījumi pašvaldības policijas amatu sarakstā – likvidējot lietveža amatu un izveidojot civilās aizsardzības jautājumu speciālistu.

L.LANGRATE jautā, vai tiek veikta kārtējā darba gada mērķu, virzienu noteikšana.

A.TOMSONS atbild, ka likumā ir noteikta pašvaldības policijas kompetence. Norāda, ka vairāk aktualizē tos jautājumus, kas saistīti ar novada teritoriju. Informē, ka darbības virzieni ir noteikti normatīvo aktu regulējumā.

I.BERKULIS informē, ka katru gadu, vērtējot pašvaldības policijas priekšnieka paveikto policijas mērķu un uzdevumu izpildē, tiek izvirzīti konkrēti mērķi nākamajam gadam. Atgādina, ka katra gada sākumā pie budžeta tiek iesniegts gada plāns ar noteiktiem uzdevumiem.

L.LANGRATE uzskata, ka būtu labi, ja sabiedrība vairāk tiktu informēta par šiem plāniem.

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, A.GRĪNBERGS, L.LANGRATE, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par izglītības iestāžu izdevumu noteikšanu pašvaldību savstarpējos norēķinos**

Ziņo: E.ŅEDAIVODINA (pielikumā lēmuma projekta kopija ar pielikumiem uz 8 lapām).

L.LANGRATE jautā, kā mainās izmaksas saistībā ar iepriekšējo gadu.

E.ŅEDAIVODINA atbild, ka exel tabulā ir redzamas arī iepriekšējās izmaksas.

*Izsakās A.DUKULIS par Ziemeru pamatskolas izmaksām.*

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, A.GRĪNBERGS, L.LANGRATE, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par grozījumiem Alūksnes novada pašvaldības domes 30.11.2023. lēmumā Nr. 396 “Par amata vietām un atlīdzību Alūksnes novada Kultūras centrā”**

Ziņo: S.BĒRZIŅA (pielikumā lēmuma projekta kopija uz 1 lapas un papildu informācija uz ).

L.LANGRATE vērš deputātu uzmanību, ka ir jādomā par kultūras jomas darbnieku atalgojuma pārskatīšanu.

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.FOMINS, A.GRĪNBERGS, L.LANGRATE, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēdi slēdz plkst. 14.26

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU